Conflicte care apropie - Erin Mitchell, Stephen Mitchell
Conflicte care apropie. 13 discuții dificile pe care părinții nu trebuie să le evite \n \n Rolurile de părinți schimbă totul - inclusiv relația de cuplu. Multe cupluri descoperă, surprinse și derutate, că tocmai în mijlocul celei mai frumoase perioade din viața lor apar cele mai frecvente și mai dureroase conflicte. Oboseala, dezechilibrul impus de nenumărate lucruri de făcut, viața sexuală pusă pe pauză, resentimentele acumulate în tăcere: toate acestea nu sunt semne că relația merge prost - sunt semne că e vie. Prin studii de caz elocvente și o ecuație clară - de la conflict la conectare - autorii arată cum să purtăm discuțiile dificile fără să ne rănim și fără să ne pierdem unul pe celălalt. De la „Eu sunt mai obosit decât tine” şi „Nu-mi mai monitoriza parentajul”, până la „Viața sexuală? Care viață sexuală?” - fiecare capitol oferă instrumente concrete care ne pot ajuta să câștigăm din conflicte înțelegere și apropiere. Pentru că nu trebuie să nu ne mai certăm, ci să ne certăm bine. Erin şi Stephen Mitchell sunt consilieri de cuplu specializați în relațiile dintre părinți și parteneri de viață. Lucrează împreună de peste un deceniu, atât în cabinetul de consiliere, cât și în viața de familie - sunt părinții a trei copii. Au lucrat cu mii de cupluri și știu din experiență proprie că parentajul poate zgudui chiar şi o relație solidă. Noi avem trei copii. Cunoaștem aceste dificultăți din propria noastră experiență. Cunoaștem avantajele extraordinare ale parentajului: momentele de liniște în care stăm împreună și ne bucurăm de frumusețea și minunăția copiilor pe care îi creștem. De asemenea, știm cum este atunci când ne pierdem răbdarea cu copiii noștri - și unul cu altul. Știm cum este atunci când simți că persoana de la care vrei mai mult decât pe orice pe lume să înțeleagă și să empatizeze cu ceea ce trăiești pur și simplu nu o face din anumite motive. Însă, din fericire, știm cum este și atunci când ne reunim în calitate de familie și de cuplu după aceste momente și discutăm despre ce înseamnă să repari. \n \n Traducere din limba engleză de Doina Fischbach.